Scholar Rescue Fund- ohjelma Suomessa

# Hakuohjeet korkeakoululle

Opetushallitus 2019

## Mikäli korkeakoululla on jo tiedossaan SRF-jaksolle soveltuva tutkija

* Tutkijan tulee hakea IIE-SRF-ohjelmaan. Hakuprosessissa arvioidaan tutkijan ansioita ja häneen kohdistuvaa uhkaa. Lisätietoa hakuprosessista ja kelpoisuusvaatimuksista [IIE-SRF:n verkkosivuilla](http://www.scholarrescuefund.org/scholars).
* Hakemukseen voidaan liittää alustava suositus vastaanottavalta korkeakoululta.
* Korkeakoulu voi myös tiedustella potentiaalisen osallistujan kelpoisuutta alustavasti etukäteen IIE-SRF:ltä tai OPHlta.

## Mikäli korkeakoulu etsii sopivaa tutkijaa SRF-jaksolle

* Perustietoa ohjelman kriteerit täyttävistä, ohjelmaan hyväksytyistä tutkijoista on saatavilla [IIE-SRF:n sivuilla](http://www.scholarrescuefund.org/) tai Opetushallituksen kautta. Tieto on tässä vaiheessa anonyymia.
* Korkeakoulu voi pyytää tarkempaa tietoa potentiaalista tutkijaa koskien OPH:sta (esim. CV, suositukset, julkaisut tai artikkelit).
* IIE-SRF toimii välittäjänä yhteydenpidossa ehdokkaan kanssa, joissakin tapauksissa myös suora haastattelu on mahdollista järjestää.

## Apurahan hakeminen

Apurahajaksoa valmistellaan yhteistyössä vastaanottavan korkeakoulun, saapuvan tutkijan ja toisaalta IIE-SRF:n ja Opetushallituksen kanssa.

Kun tutkijan saapumisesta on sovittu, korkeakoulu solmii sopimuksen tutkijan vastaanottamisesta IIE-SRF:n kanssa (hosting agreement).

Korkeakoulu myös hakee rahoitusta erillisellä hakulomakkeella OPHsta. Hakulomakkeen saa pyytämällä Opetushallituksesta.

* hakulomakkeessa vahvistetaan tutkimus- ja opetusjakson yksityiskohdat, kuten jakson pituus, opetus- ja tutkimustoiminnan sisältö, korkeakoulun tutkijalle tarjoama rahallinen ja ei-rahallinen tuki ja nimetään hallinnollinen ja akateeminen yhteyshenkilö
* Ei-rahallinen / välillinen tuki voi pitää sisällään esimerkiksi työtilat ja tukitoimintoja, ammatillisen kehittymisen tukemista, konferenssiosallistumisia, kielikoulutusta, tukea asumisjärjestelyissä, ateriatukea, vakuutuksia ja / tai terveydenhuollon.

Opetushallitus tekee rahoituspäätöksen. Korkeakoulu maksaa tuen tutkijalle ja laskuttaa apurahan kalenterivuosittain Opetushallitukselta.

IIE-SRF:n tuki on useimmissa tapauksissa maksettu suoraan tutkijalle.

Korkeakoulu on päävastuussa saapumiseen liittyvistä käytännön järjestelyistä ja neuvonnasta, mutta se saa näihin apua sekä IIE-SRF:ltä että Opetushallitukselta. Keskeisiä käytännön asioita ovat mm. oleskelulupa, asumisjärjestelyt ja vakuutukset. Usealla ohjelman kautta saapuvalla tutkijalla on mukanaan perhe, ja korkeakoulun on hyvä varautua tarjoamaan neuvontatukea myös heille.

Tutkijan asema määräytyy korkeakoulun sisäisten käytäntöjen mukaisesti ja jakson sisällöstä riippuen. Tutkija voi olla esimerkiksi vieraileva tutkija, opettaja tai muuta palkattua henkilökuntaa.

Korkeakoulun tulee nimittää hallinnollinen, että akateemisen yhteyshenkilö SRF-jaksolle saapuvalle tutkijalle riittävän tukiverkoston takaamiseksi.